Be safe and entertained in the company of OFM during lockdown | OFM
17:13 Mon, 30 Mar 2020
Bloemfontein – OFM brings you even more of the sound of your life during this lockdown period, supporting South African musicians by committing to play more local music
to ensure that royalties don’t disappear along with gigs due to Covid-19 restrictions.
Aside from playing the best local tunes, listeners can also request their favourites during five dedicated time slots: weekdays at 10:00, 12:00, 14:00 and 20:00, and on weekends during the All Request show on Sundays for 16:00 to 19:00.
Get access all of these amazing music offerings through your home or car radio, online at ofm.co.za and through our free mobile and desktop apps. Go to www.ofm.co.za or tune in to OFM for more.
WEES VEILIG EN VERMAAK IN DIE GESELSKAP VAN OFM TYDENS INPERKING
Bloemfontein – OFM bring jou selfs meer van die klank van jou lewe tydens die inperkingstydperk deur veral Suid-Afrikaanse kunstenaars te ondersteun. OFM onderneem om meer plaaslike musiek te speel sodat tantieme nie ook soos lewendige vertonings weens Covid-19-beperkings verdwyn nie.
“Ons besef dat inperking aan radio die geleentheid bied om so ‘Suid-Afrikaans’ as moontlik te wees. In die gees van solidariteit kan OFM dit doen deur die musiek wat ons speel. Binne die konteks van ons etos ‘Lewe Voluit’ beteken dit om so ‘Sentraal Suid-Afrikaans’ as moontlik te wees en daarom die musiek te speel waarvan Suid-Afrikaners hou. Ons is trots op wie ons is as ’n nasie en ons wil graag ons land se ongelooflike talent so dikwels moontlik tentoonstel, soos wat ons reeds doen in die SA Music Hour, Maandae tot Donderdae om 22:00, en in Sound Check, Donderdae om 15:30,” sê Tim Thabethe, OFM se Programbestuurder.
Behalwe die beste plaaslike musiek, kan luisteraars ook hulle gunsteling deuntjies versoek in vyf vasgestelde tydgleuwe: weeksdae om 10:00, 12:00, 14:00 en 20:00 en naweke tydens die All Request Show, Sondae vanaf 16:00 tot 19:00.
As deel van OFM se nuwe program-aanbieding wat in April 2020 in werking tree, sal The Central SA Top 30 voorts na die Saterdagoggend-program, The Real Good Weekend, van 09:00 tot 12:00 skuif. Daar is geen beter motivering om al daardie huishoudelike takies met ‘n huppel in jou stap af te handel nie!
Saterdaemiddae is die beste tyd vir ’n braai of ’n potjie in die geselskap van OFM Decades, vir die beste musiek van die 90’s en 00’s. Dit behoort jou in die regte luim vir That Absolute Retro Radio Show te kry wat die musiek van die 60’s, 70’s en 80’s vier en wat deur radiolegende, Tony Blewitt, aangebied word.
Vir die jonges, en dié wat jonk van gees is, is The Boombox, Vrydae vanaf 21:00 en Supermix, Saterdae vanaf 20:00 jou eie woonkamer-danspartytjie.
Vir Afrikaanse luisteraars wat ’n ruskans van al die soms oorweldigende nuus en inligting wil hê, is daar die opsie van Stasie2, wat die beste Afrikaanse musiek vier-en-twintig uur 'n dag, sewe dae ’n week stroom.
Al hierdie ongelooflike musiekaanbiedings is beskikbaar op jou huis- of motorradio, aanlyn by ofm.co.za en deur OFM se gratis slimfoon-, tablet- en rekenaartoepassings.
Gaan na www.ofm.co.za of luister na OFM vir meer inligting.
Vir meer inligting, skakel asseblief vir Lindiwe Mtwentula by 051 5050 900, 082 416 1665 of lindiwe@ofm.co.za